વેદાંતે તે ખરાબ બેટરીને ઘરે લાવીને તેને ખોલવાની શરૂઆત કરી હતી. જેમાં તેને છ ઇલેક્ટ્રિક સેલ મળ્યાં હતાં. તેણે મીટરથી તે સેલ ચેક કર્યા, કારણ કે તેને પેહેલેથી જ આ પ્રકારનાં કામ આવડતા હતાં. તેનું મુખ્ય કારણ હતું કે તેનો ઇલેક્ટ્રોનિક વસ્તુઓ જાણવા અંગેનો શોખ અને મારું એટલે કે તેનાં પિતાનું ઇલેક્ટ્રોનિક એન્જિનિયર હોવું. તેથી જ અમારા ઘરમાં એવાં ઘણા સાધનો હાજર છે. જ્યારે વેદાંતે સેલ ચેક કર્યા તો તેમાં જાણવાં મળ્યું કે બેટરીમાં લાગેલાં 5 સેલ ઠીકછે ફક્ત એક જ સેલ ખરાબ થયો છે. બેટરીમાં આ તમામ સેલ એક લાઇનમાં લાગે છે. તેથી જો કોઇ એકપણ સેલ ખરાબ થઇ જાય તો કરંટ આગળ પાસ થતો નથી. તેથી બેટરી નક્કામી થઇ જાય છે.